Äiti panee nyt kameran pois. Hetki vain.
Nyt se näkyy.
Sehän on sininen ja keltainen. -Kenen värit ne ovatkaan?
Arvostan Ryder Cupia ja sen merkitystä.
Se on tuonut koko kauteen tiettyä jännitystä.
Kävellään lavalle kuin Dodgeballissa.
Ryder Cup on intensiivisin tunne, jonka golfissa voi kokea.
Ehdottomasti.
Te menette eturiviin.
Matt selittää kaiken vielä. Sinä aloitat toisen rivin.
Siinä on vain jotain erilaista. Se synnyttää aina draamaa.
En voinut edes haaveilla pääseväni oikeasti Ryder Cupiin.
Olen valmis näyttämään maailmalle taitoni.
Olemme ystäviä Ryder Cupiin asti.
Eurooppalaiset ja amerikkalaiset ovat omilla puolillaan.
Se on tavallaan outoa.
Sitä voisi verrata vaikkapa vapaaotteluun.
Miten menee, New York?
Tervetuloa lavalle, vuoden 2025 Euroopan Ryder Cup -joukkue.
He ovat valmiina ottamaan Ryder Cupin takaisin.
Tervetuloa lavalle, vuoden 2025 Yhdysvaltain Ryder Cup -joukkue!
Pelaamme itseämme suuremman asian puolesta.
Kyse on ylpeydestä ja jälkeemme jäävästä perinnöstä.
Tuo oli aivan uskomatonta! Medinah'n ihme!
Tulimme voittamaan Ryder Cupin takaisin. Bethpage Black tunnetaan kansan kenttänä.
Sitä sanotaan New Yorkin kotikentäksi.
Tällä viikolla teidän intohimonne tekee siitä Amerikan kotikentän.
Kiitos. Hyvä, USA.
New Yorkissa on erilainen tunnelma.
New Yorkin fanit todella haluavat voiton.
He ovat intohimoisia. -Voitto kotiin!
Heillä ei ole minkäänlaista filtteriä. -Leikkaa hiukset, Tommy!
Teletappi! -Eurooppa on vitsi!
Tunnelma on intensiivinen, ja paineet ovat kovat.
50 000 ihmistä joko kannustaa tai vastustaa.
Menoksi! -Se on rankkaa.
Tunnetta on mukana jokaisessa lyönnissä jokaisella reiällä.
Siitä tulee kaikkien aikojen huikein Ryder Cup.
Koko heidän elämäntyönsä on johtanut tähän hetkeen.
GOLFIN SUPERTÄHTIEN MATKASSA
TAISTELU VIIMEISEEN MIEHEEN
Hienoa olla New Yorkissa.
Uusi aamu sarastaa ainutlaatuisella taistelukentällä, Bethpage Blackilla.
NELJÄ PÄIVÄÄ RYDER CUPIIN
Sunnuntaina vain yksi kahdesta kohtalosta täyttyy.
Tervetuloa 45. Ryder Cupiin.
USA:N KAPTEENI
Bethpage Black on henkeäsalpaava.
Se on todella upea.
Tästä tulee todella vaikuttava näyttämö. Nyt täällä on hiljaista.
Odotus ja jännitys kasvavat paikan päällä.
Siellä se alkaa tuntua todelta.
Tulkaa ympärille, niin voin puhua kaikille.
Meistä tulee armottomia kilpailijoita tällä kentällä.
Tuolla on meidän areenamme.
Tämä on koko planeetan paras joukkue.
Me näytämme sen olemalla ylimielisiä ja itsevarmoja.
Nyt on meidän vuoromme.
Haluan, että muistatte, mitä Roomassa tapahtui.
Antakaa aplodit vuoden 2023 Ryder Cup -voittajille,
Euroopan joukkueelle!
USA koki nöyryyttävän tappion Roomassa pari vuotta sitten.
He ovat ylpeitä ja maailman parhaita.
He eivät halua hävitä uudelleen kotonaan ja joutua odottamaan toiset kaksi vuotta.
Saamme pelata samaa joukkuetta vastaan.
Kun he tulevat tänne, he eivät voi paeta eivätkä piiloutua.
Onko selvä? Kaikki yhteen.
Tällä viikolla olemme kotikentällämme, jolla vartuimme.
USA kolmosella. Olette rakkaita.
Yksi, kaksi, kolme. -USA!
RYDER CUP -HARJOITUSKIERROKSET
Huomenta.
Pidetäänkö lippikset vai ei?
En itse asiassa tiedä. Joskus kai pidetään.
Saanko kokeilla? Meillä on sama koko.
Kun on voittanut Ryder Cupin, sen haluaa voittaa aina.
Meillä on 11 samaa pelaajaa kuin viime Ryder Cupissa.
Meillä on yhä WhatsApp-ryhmä Roomasta.
Uskon, että jatkuvuus ja sama kapteeni ovat valtava etu.
New Yorkin metron tunnelmaa. -Teetitkö ne?
Joo, pyysin vain tekemään jotain siistiä. Tällaiset niistä tuli.
Selvä. Nyt tarvitaan enää kahvia. -Vielä kahvi.
Olen ylpeä neljästä Ryder Cupistani. Yritän vain olla hyvä joukkuetoveri.
Voiton lisäksi olisin onnellinen,
jos joku joukkueesta sanoisi,
että Tommy oli paras mahdollinen joukkuetoveri.
En juuri tykkää puhua itsestäni,
mutta toimin tavallaan joukkueen liimana.
Olen aina menossa mukana. Menen viimeisenä nukkumaan ja herään ensimmäisenä.
Tykkään olla ihmisten seurassa.
Tämä on yhtenäisin joukkue, joka on koskaan koottu.
Olemme jo tuttuja keskenämme, joten voimme keskittyä itse tehtävään.
Onko Joe kyydissä? -Ei tarvitse murehtia henkilökemiaa.
Joukkue on valmis. Menoksi.
Heitä.
Heitä. Saat osua pallolla. En aio väistää.
En minä voi.
Osu mihin vain. -Kasseille.
Vauhtia. -Heittäkää jo.
Pystyt kyllä. -Jumalauta.
Heitit kovaa.
Pelaajat, aloitetaan kuvaukset.
Joukkueet ovat hyvin erilaiset.
Yhdysvalloilla on kuusi ensikertalaista,
eli puolet ei ole koskaan pelannut tällaisessa ympäristössä.
Viime vuosina on tuntunut,
että eurooppalaiset ovat parempia, koska he sopivat paremmin yhteen.
Amerikkalaisten pitää keksiä keino kääntää se.
Kaksitoista yksilöurheilijaa, jotka pelaavat aina vain itsensä puolesta,
pitää saada pelaamaan yhdessä joukkueena eräässä golfin kovimmista ympäristöistä.
Jumalauta. -Miten tässä voi hymyillä?
Voi luoja.
Olen innoissani. En oikeastaan edes hermoile.
Olen enemmänkin levoton ja valmis aloittamaan.
Siitä tulee mahtavaa, että saa neuvoja muilta ja oppii,
miten muut tekevät strategioita ja suunnittelevat lyöntinsä.
Ensikertalaisina Ben, Cam ja minä -
pidämme toistemme puolia ja kannustamme toisiamme.
Minua jännittää. Haluan pitää pelin kasassa ja olla itsevarma.
Tällä viikolla voin tuottaa pettymyksen itseni lisäksi muillekin.
Haaveilitko koskaan Ryder Cupista? Miten vahva uskosi oli?
Katselin tietysti Ryder Cup -turnauksia nuorena,
mutten koskaan uskonut pääseväni joukkueeseen.
Se johtuu kai itseluottamuspulasta.
Esikoistyttäreni lempilaulu oli "Let It Go", jonka mukaan yritän elää.
Voitko laulaa sen? -Taakse jää… Eikä.
Luoja, miten hyvä.
USA:n joukkueessa on paljon uusia jäseniä, mutta se on silti uskomattoman lahjakas.
Xander Schauffelella on kaksi major-voittoa.
Scottie Scheffler on maailman paras pelaaja.
Olemme todella lahjakas ja nälkäinen joukkue.
Hyvä, JT. Juuri niin kuin opetin.
Maailmanlistan kahdeksan kärjestä seitsemän on amerikkalaisia.
Kotiyleisön tuella he ovat voittajasuosikkeja.
Ryder Cup on aina kovaa kilpailua,
mutta vuodesta 2014 lähtien kotijoukkue on aina voittanut.
Siihen on pari syytä.
Ensiksikin kotijoukkueen kapteeni saa valmistella kentän.
Toiseksi on yleisö. Kun yleisö kannustaa, sillä on merkitystä ja siitä saa tukea.
New Yorkin fanit ovat mahtavia. Olen innoissani tästä tilaisuudesta -
saada heidät kiihtymään ja innostumaan tulevasta.
USA!
Scottie!
Ryder Cup -vierasvoitto on golfin suurimpia saavutuksia.
Fanien odotetaan meluavan riehakkaasti.
Eurooppa!
Sehän on New York. Tiedämme, miten meluisia ja innokkaita he ovat.
Siitä tulee meille ylimääräinen haaste,
mutta meillä on supertähtiä, jotka ovat kokeneet saman ennenkin.
Tämä on seitsemäs kertani, mistä olen hyvin ylpeä.
Tästä joukkueesta vain minä ja Rory olemme voittaneet vieraalla maaperällä.
Se on harvinaista.
Vierasvoitto on ollut kaikille viime vuosikymmeninä vaikeaa,
joten etsimme kaikki pientä etua.
Mitä neuvoja olet antanut nuoremmille?
Olen onnekas, kun saan tukea melkein kaikkialla missä pelaan,
joten tästä viikosta tulee erilainen.
Pitää vain löytää tasapaino ja käyttää yleisön energiaa hyödykseen.
Se on aina vierasjoukkueen haaste.
RYDER CUP -AVAJAISGAALA
Hei. -Hei! Mitä kuuluu?
Jestas! -Ihanaa.
Kun kuukausia kestäneet suunnitelmat -
vihdoin toteutuvat, se on upea tunne.
Katsokaa tänne, kaikki. Yksi, kaksi, kolme. Hyvä.
Tiedän kokemuksesta Italiassa,
että emännällä on valtavat paineet.
USA:n joukkueelle on tärkeää hoitaa tämä hyvin.
Vielä viimeinen. Yksi, kaksi, kolme.
Kiitoksia. Valehtelin. Vielä yksi.
Tämä on erityistä.
Kukaan ei voi ymmärtää kaiken työn, ajan ja uhrausten määrää.
Lasten syntymäpäiväjuhlia ja häitä jää väliin vuosikausien ajan.
Nyt saa rentoutua ja juhlistaa tätä.
Tämä on sen arvoista.
Lähdetäänkö? -Kaikki valmista. Kiitos.
Kiitos.
RYDER CUP ENSIMMÄINEN KIERROS
PERJANTAI KLO 4.45
Hyvä, USA! Menoksi!
Tervetuloa pelimme ainutlaatuiselle näyttämölle.
Tätä on odotettu hartaasti.
Joka päivälle odotetaan 50 000 fania.
Jonotus alkoi ennen auringonnousua.
Scottie, Scottie Scheffler!
Tämä on golfin suurin spektaakkeli.
Kaksi ensimmäistä päivää pelataan pareittain.
He pelaavat yksin koko vuoden, mutta nyt he tarvitsevat parin.
Se on kapteenille iso päätös.
Ensimmäisessä ottelussa ovat voimanpesät Bryson DeChambeau ja Justin Thomas -
vastaan Tyrrell Hatton ja Jon Rahm.
Kapteenin pitää luoda oikea energia ja valita tilastollisesti järkevät parit.
Pelityylien ja luonteiden pitää sopia yhteen.
Tiedätkö, kumpi lyö ensin? -En tiedä, mutta luulisin, että Bryson.
Bryson lyö draivin viheriölle.
Niin. -Tietysti.
Brysonin on pakko lyödä ensin.
Tilastollisesti hänen on parempi aloittaa parillisilla rei'illä.
Mietit liikaa numeroita, Luke.
Tämä on Ryder Cup. Heitä numerot romukoppaan.
Ryder Cupin ensimmäinen tiiauspaikka.
50 kilometriä Times Squarelta itään Long Islandilla -
kansan golfklubi Bethpage Black on valmis.
KORIPALLOLEGENDA
Menoksi, Bobby. -Me hoidamme tämän.
PALKITTU KEITTIÖMESTARI
IRLANTILAINEN LAULAJA-LAULUNTEKIJÄ
Pitäkää enemmän ääntä! He huutavat teitä kovempaa!
OLYMPIAKULTAMITALISTI
Heti Ryder Cup -viikon alussa alkaa vastakkainasettelu.
Voittaja ratkeaa pisteillä.
Kolmen päivän aikana pelataan 28 ottelua, eli jaossa on 28 pistettä.
Ottelut pelataan vastakkain.
Jokaisesta voitosta saa yhden pisteen, ja tasapelistä kumpikin saa puolikkaan.
Hallitseva mestari Eurooppa tarvitsee vain 14 pistettä säilyttääkseen pokaalin,
kun taas USA tarvitsee 14,5 pistettä viedäkseen sen Euroopalta.
Hyvää huomenta ja tervetuloa 45. Ryder Cupin ensimmäiselle päivälle.
Tämä on ensimmäinen ottelu.
Bryson DeChambeau ja Justin Thomas -
vastaan Jon Rahm ja Tyrrell Hatton.
Vain me kaksi.
Käännä kaikkien tunteiden nupit kaakkoon.
Pallo päätyy karheikkoon.
Nyt tiiauspaikalla Bryson DeChambeau.
Keegan Bradley halusi aloittaa sähäkästi. Siihen sopiva mies on Bryson DeChambeau.
Hän onnistui.
Täydellistä. -Kappas vain.
Näin yleisö saadaan innostumaan.
Melkoinen avaus USA:n joukkueelta.
Tämä reikä on mennyt juuri niin kuin USA halusi.
Tämä kruunaisi ensimmäisen reiän voiton kotikentällä Ryder Cupissa.
Mikä aloitus.
Juuri tätä he halusivat.
Kapteeni Keegan Bradleyn suunnitelma toimi täydellisesti.
USA johtaa yhdellä.
PGA-kiertueella -
McIlroy ja Tommy Fleetwood ovat yleisön suosikkeja toisin kuin nyt.
Tommy.
Jatka vain.
Loistavaa kuten muutenkin tähän asti.
McIlroylla on mahdollisuus voittaa reikä.
Nämä kaksi ovat olleet melkoinen joukkue.
Ensimmäisessä ottelussa USA saattaa joutua tappiolle.
Pallo meni vasemmalle, joten Euroopalla on mahdollisuus johtoasemaan.
Rahm upottaa pallon, ja Eurooppa johtaa.
Eurooppa on nyt niskan päällä ensimmäisenä aamupäivänä.
He ovat hiljentäneet yleisön nopeasti.
En odottanut ensimmäisen päivän menevän näin.
Se ei toki ole vielä ohi,
mutta tätä ei toivoisi nimenomaan Amerikassa ja New Yorkissa.
Justin Thomasia sanotaan USA:n sydämeksi.
Nyt he tarvitsevat defibrillaattoria.
Se siitä. -Tuo olisi ollut tarpeen.
Mikä piristys Luke Donaldille.
Hitto, mikä pettymys.
Nyt Fleetwood voi päättää ottelun.
Fleetwood Mac. Eurooppa voittaa taas isolla erolla.
Tämä kapteeni on tehnyt kaiken oikein kahdessa Ryder Cupissa.
Euroopan joukkue aloitti itsevarmasti ja teki juuri sen, mitä pitikin.
He hiljensivät yleisön heti.
Yleisö on mykistetty. Se on tilanne tällä hetkellä.
NÄYTTELIJÄ
Lisää samaa. Hyvä, Eurooppa.
Tuo on Air Force One. -Amerikka tuo vahvistuksia.
Iltapäivän ottelut alkavat pian.
Hieno alku Euroopan kapteeni Luke Donaldille,
joka yrittää tehdä historiaa.
Yleisö on nyt äänekkäämpi.
USA yritti kovasti tehdä ensimmäisestä tiiauspaikasta -
mahdollisimman meluisan ja USA:ta kannustavan.
Meille haluttiin tehdä selväksi, että olemme vierasjoukkue.
Paikalle saapui uusi katsoja, Yhdysvaltain presidentti Donald Trump.
Presidentin läsnäolo tuo sellaista painoa, jota ei ole monissa urheilutapahtumissa.
Keegan Bradley ainakin toivoi sen antavan koko joukkueelle puhtia.
Tämä on Bryson DeChambeaun unelma.
Hän kättelee presidenttiä ensimmäisenä saapuessaan tunnelista.
Presidentti Trumpilla on golfkengät.
Jos amerikkalaiset eivät pärjää, presidentti saattaa haluta pelata.
Kävelin Yhdysvaltain presidentin rinnalla. Se oli elämäni hulluimpia hetkiä.
Yritin pysyä tyynenä.
Nyt jos koskaan on nousun paikka.
Yhdysvalloilla on kiireen tuntua.
J.J. Spaun voittaa ensimmäisen reiän USA:lle.
USA:n ensikertalaisilla on vaikea tilanne. He ovat pärjänneet hyvin.
Youngin vuoro tällä par-4-reiällä.
12. REIKÄ
Jokainen piste on tärkeä,
mutta ensimmäinen ottelu on ainutlaatuinen tilaisuus.
Pyrin saamaan siitä kaiken irti.
Maila oli tosi hyvässä asennossa.
Melkoinen lyönti.
Youngilla on mahdollisuus neljänteen birdieen tässä ottelussa.
Hän ja Justin Thomas johtavat viidellä.
Sleepy Hollow'n ylpeys, Cameron Young.
Ensikertalaiset olivat vihdoin piristys USA:lle, ja toivo alkoi nousta.
Miten itsevarma Ryder Cup -debyytti.
Keegan Bradley kai miettii, mitä tehdä Cam Youngilla huomenaamulla.
Tästä tulee luovutusvoitto.
Cameron Young ja Justin Thomas voittavat kuudella, kun jäljellä on viisi.
Pelasimme niin hyvin, että uskoimme voiton sytyttävän kipinän muissakin.
Iltapäivä sujuu aamupäivää paremmin, mitä he tarvitsivatkin.
Ikinä ei tiedä, mihin pieni kipinä riittää.
Griffin seitsemännellä reiällä.
Mene reikään!
Hyvä linja. Ben Griffin!
Hän tuo energiaa. Mikä hetki.
Ben upotti putin kuin tyhjästä ja oli heti mukana pelissä.
Justin Rose lyö seuraavaksi.
Se oli hullua. Eurooppa vastasi jokaiseen USA:n onnistumiseen.
Justin Rose vastaa takaisin samalla mitalla.
Se upotus heti Benin jälkeen viestitti, ettei meitä päihitetä helpolla.
Reikäpelissä odottaa aina vastustajan onnistuvan seuraavaksi,
mutta hän varasti minulta show'n.
7. Ryder Cupissaan Rose upottaa yhä tuollaisia putteja.
Tällä Schefflerin birdiellä reikä päättyisi tasapeliin.
Scottie Scheffler ei näytä omalta itseltään.
Hyvä uutinen Euroopalle, ettei Scottie Scheffler ole liekeissä.
Voi pojat, miten tarkka.
Tommy Fleetwood tasoitti tilanteen.
Yhtäkkiä perjantaiaamun tilanne toistui.
6. REIKÄ
Tommy Fleetwood voi voittaa reiän.
Ja hän voittaakin. Eurooppa johtaa toista ottelua.
Eurooppalaisfaneja on täällä paljon.
He ovat äänekkäitä, koska johtavat tätä Ryder Cupia.
18. reikä. Meillä oli hieno taistelu Beniä ja Brysonia vastaan.
Tällä birdiellä Justin Rose voittaisi tämän ottelun.
Se muistutti minua Roomasta,
missä onnistuin upottamaan putin myöhään iltapäivällä.
Jaoin sen hetken koko joukkueen kanssa. Omistin sen heille jokaiselle.
Halusin voittaa tämän Tommylle.
Justin Rose onnistuu taas ja voittaa ottelun.
Päivän visio tiivistyi siihen, että sain upotettua putin 18. reiällä -
ja halasimme toisiamme voittajina. Se oli merkittävää.
Mikä päätös Fleetwoodin upealle perjantaille.
Olen ihaillut Justinia pitkään ja oppinut häneltä paljon.
On hienoa katsoa hänen peliään kärkikahinassa.
Jatkamme lauantaille, kun Eurooppa on mukavassa johdossa 5,5–2,5.
Olen iloisesti yllättynyt, että johdamme. Se on tietysti aina tavoitteena.
Nelinpelit on hankala saada toimimaan.
Se on kuin kokoaisi palapeliä. Siinä on paljon eri osia.
Golfkenttä, luonteiden yhteensopivuus, tilastot… Siinä on paljon mietittävää.
Jos siihen käyttää tarpeeksi aikaa -
ja se toimii, tuntee itsensä aika fiksuksi.
Olemme nyt melko isossa johdossa, mutta pelissä on vielä paljon pisteitä.
Aiomme vain jatkaa samaa rataa.
Tervetuloa Ryder Cupin toiselle päivälle.
Amerikkalaiset ovat vaikeuksissa. -New York alkaa muistuttaa Roomaa.
Olemme valmiina taisteluun. New York on herännyt, ja yleisö on mukana.
Olen innoissani. Minulla on hyvä tunne tästä päivästä.
Xanderin par tasoittaisi tilanteen. -Tärkeä putti.
Nyt Fleetwoodin puttaus.
Hyvänen aika. -Hän kääntää tilanteen.
Eurooppalaiset ovat nyt kovin vahvoilla. Taululla on jo pari sinistä.
Rahm pelaa hiekkaesteestä 8. reiällä.
Naurettavaa.
Jestas! -Paljon enemmän kuin tuuria.
18. REIKÄ
Tämä taitaa mennä oikealle. -Voi hyvänen aika.
Katastrofi.
Ei lainkaan toivottu alku Yhdysvalloille, joka on tappiolla 8,5–3,5.
NELIPALLO LAUANTAI
McIlroyta kommentoidaan ikävään sävyyn.
Yleisö aloitti jo. Rory koki tämän ensimmäisenäkin päivänä.
Kaikki toki odottivat riehakkaita faneja, mutta yhtäkkiä tilanne paheni.
3. REIKÄ
Haista paska, Rory!
Ei paineita! -Ei mitään kiirettä!
Viivyttele vain. Mokaat kuitenkin.
Amerikkalaisfanien oli kai pakko auttaa joukkuettaan -
selviämään niin pahasta tappiotilanteesta.
Se oli mielenkiintoista ja todella hurjaa.
Teletappi! -Eurooppa on vitsi!
Ryder Cupin pitääkin olla erilainen ja täynnä energiaa,
mutta liian pitkälle ei saa mennä.
Hiekkaeste näyttää hyvältä.
Turvat tukkoon.
Erään putin kohdalla Rory ei lyönyt jopa kuuteen minuuttiin.
Helppo putti!
Hän perääntyi taas.
Herjaus kuuluu asiaan muttei silloin, kun hän on lyömässä.
Älä suutu, Shane.
Kun he alkoivat huudella kesken lyöntien -
ja yrittivät todella häiritä peliämme, se suututti minut.
Kun heille panee vastaan, he hiljenevät.
Tilanne on nyt räjähdysherkkä. Yleisö vaikuttaa uskomattoman paljon.
Jotkin videot olivat järkyttäviä.
Rory McIlroy ja hänen vaimonsa Erica kävelivät väkijoukon ohi,
kun yhtäkkiä oluttölkki lensi Erican pään vierestä.
Niin. Siitä tuli hallitseva tarina -
reaaliajassa ja vielä enemmän jälkeenpäin.
Minä itse asiassa kuvasin sen videon. Silloin luulin kuten kaikki muutkin,
että yleisöstä heitettiin olut eurooppalaisia kohti.
Kun katsoin sen uudelleen hidastettuna ja zoomattuna,
selvisi, että tilanne olikin sekavampi.
Ehkä olut lyötiinkin vahingossa jonkun kädestä.
Kaikki kuitenkin luulivat sitä hyökkäykseksi,
koska tunnelma oli aika pahaenteinen.
En muista koskaan nähneeni sellaista muissa golfturnauksissa.
Tämä on mennyt liian pitkälle jo monta kertaa.
Se oli Ryder Cupin hengen vastaista. Se vaikutti osin amerikkalaispelaajiinkin.
Hekin yrittivät hiljentää yleisöä.
Justin Thomas on yrittänyt hiljentää yleisöä jo useasti.
Hermot voivat kiristyä nopeasti Ryder Cupissa.
Yleisön luoma ilmapiiri tarkoitti, että pelaajat olivat jännittyneitä.
Erään kerran Justin Rose valmistautui puttaamaan.
Nyt on minun vuoroni. Kiitos vain.
Rose sanoi, että on hänen vuoronsa. -Siinä oli kiivas sananvaihto.
Justin Rose käski Bryson DeChambeaun mailapojan, Greg Bodinen,
mennä pois hänen puttinsa tieltä.
Aukooko hän päätä Roselle? -Tunteet kuohuvat.
Golfilla on herrasmieslajin maine. Sitä se ei lauantai-iltapäivänä ollut.
Sillä lailla!
En välitä, mitä minusta sanotaan. Olen aikuinen mies.
Rory ja Tommy puhuivat voittamisesta tyylillä,
joten siihen me pyrimme.
En ota kantaa. Jokainen voi itse miettiä, menikö liian pitkälle.
Olen ylpeä siitä, että pystyimme voittamaan tänään kokemamme jälkeen.
Jos USA aikoo voittaa, heidän pitää muuttaa pistetaulu täysin.
Tämä ei toki ole ohi mutta lähestulkoon.
Kyllä se on ohi.
Te olette sata kertaa parempia tässä. -En ole nähnyt vastaavaa.
He iskivät kuin raskaan sarjan nyrkkeilijät.
Me iskimme kovemmin takaisin.
Amerikkalaisille ainoa hyvä asia Ryder Cupin lauantaissa on se,
että se on ohi. Siinä kaikki.
Kun ottaa tämän roolin vastaan,
tietää mitä siitä seuraa.
Olin takahuoneessa kapteenien kanssa.
Tuijotimme pistetilannetta surullisina.
Minun piti kuitenkin puhua joukkueelle.
Minun piti todella koota itseni.
Muistutin heitä siitä, miten hienoa olisi kertoa 16-vuotiaalle itselleen -
edustavansa maatansa Bethpage Blackilla seuraavana päivänä.
He kaikki ovat päässeet pitkälle, kun edes saivat tämän tilaisuuden.
He toistelivat, että voitamme tämän vielä.
He olivat selvästi tosissaan. Mietin, että kukapa tietää.
Sunnuntaina kaiken kireys ja jännitys korostuvat.
Mieli sanoo, ettei meillä ole hätää,
mutta aina on tunne, että mitä vain voi tapahtua.
Jokainen keskittyy voittamaan oman pisteensä.
Yritämme voittaa ennätysmäärällä. Se olisi unelmien täyttymys.
Olipa huono. Toivoin, että tuo menisi paremmin.
Hitto vie.
Olemme vahvassa asemassa, muttemme saa hellittää.
Meidän pitää yrittää voittaa tänäänkin.
Herätimme karhun. He iskevät varmasti kovaa.
KAKSINPELI SUNNUNTAI
Ryder Cupissa on nähty finaalipäivän nousuja,
mutta jos USA voittaisi täällä Bethpagessa,
se olisi kaikkien aikojen ylivoimaisesti suurin nousu.
NÄYTTELIJÄ
Hyvä, USA!
Tämä homma pitää saada käännettyä, MJ. -Niinpä.
Viktor Hovland vetäytyi viime hetkellä niskavamman takia,
joten Harris English jää pois ja kumpikin joukkue saa puoli pistettä.
Ryder Cupin säännön mukaan pelaajan vetäytyessä -
kumpikin joukkue saa puoli pistettä ikään kuin ottelu olisi tasapeli.
Yhtäkkiä eurooppalaiset johtivat 12–5, kun sunnuntain ottelut alkoivat.
Enää kaksi pistettä.
Keegan Bradley miettii, miten tämä päivä mahtaa sujua.
Se on kauhea tunne, koska ei voi mitään. En edes tiennyt siitä säännöstä.
99,9 prosenttia kapteeneista ei ole joutunut siihen tilanteeseen.
Sääntö harmitti amerikkalaisia.
Nyt eurooppalaiset tarvitsivat vain kaksi pistettä 11 ottelusta.
Lisäksi amerikkalaisilta puuttui yksi huippupelaajista, Harris English.
Harris English käsitteli asian todella tyylikkäästi.
En tiedä, miten sitä kuvailisi. Hän toisteli, ettei kyse ollut hänestä.
Hän halusi vain joukkueen parasta.
Tiedän, miten paljon se merkitsi ja miten kovasti pelaajat yrittivät.
He halusivat palavasti voittaa Harris Englishin vuoksi.
Eurooppa oli enää kahden pisteen päässä historiallisesta voitosta USA:ssa.
Noustakseen voittoon USA:n joukkue tarvitsi 9,5 pistettä.
Heidän piti hallita jokaista ottelua, eikä virheisiin ollut varaa.
Me kaikki vain pidätimme henkeämme.
Tämä on ensimmäinen ottelu. Euroopan joukkuetta edustaa Justin Rose.
Amerikan Yhdysvaltain joukkuetta edustaa Cameron Young!
On uskomaton kunnia kulkea joukkueen kärjessä sunnuntaina.
Ensimmäisenä pelaaminen on tietynlainen kannanotto.
Pelasin hyvin kuten sunnuntaisin koko kauden ajan.
Oli suuri kunnia pelata ensimmäisenä.
Tiedän, että Justin Rosella on yksi parhaista Ryder Cup -tilastoista.
Oli pakko pelata loistavasti pärjätäkseni.
Cameron Young ei pelannut perjantaiaamuna. Nyt hän on ensimmäisenä kaksinpeleissä.
Cameron Young piti saada kentälle. Hän pelasi kai koko joukkueesta parhaiten.
Hyvältä näyttää.
Juuri tuota he tarvitsivat.
Cam Young, newyorkilainen.
Amerikkalaiset johtavat.
Eurooppa on ollut armoton kahden päivän ajan.
Bryson lyö täydellä voimalla.
Hän taitaa pitää tuosta ja kävelee perään.
Viikon paras draivi tähän mennessä. Bryson näyttää parastaan.
Bradley lähettää hänet matkaan täynnä adrenaliinia.
Young pyrkii birdieen kuudennella reiällä.
Jo kolmas birdie hänelle tänään.
Justin Thomas kuudennella reiällä.
Aivan väylän reunalta.
Siinä se on! Ensimmäinen kakkonen väylältä.
Ota ilo irti, Justin Thomas.
Teidän puolellanne ei ole kuultu tuollaista koko viikolla.
Seitsemäs reikä. Brysonin on pakko saada tämä par.
Viiden johto seitsemän reiän jälkeen. -Hurjaa.
Jos Bryson häviäisi ottelunsa jo kahden tunnin jälkeen,
tämä olisi pian ohi.
Ben Griffin on valmiina.
Tänään tarvitaan pieni ihme.
Aloitin vahvasti.
Sain lauantailta potkua sunnuntain kierrokselle.
Ben Griffin voi voittaa reiän ja voittaakin.
Keegan sanoi, ettei kannata katsoa muiden peliä vaan keskittyä omaan,
mutta halusin nähdä muutkin.
Bryson. Tämä on pakko upottaa, kun on neljä tappiolla.
Jostain pitää aloittaa. Jos hän aikoo taistella, se hetki on nyt.
10. REIKÄ
McIlroy on perääntynyt pari kertaa.
Hän on aina vastannut häiriköintiin ja yleensä onnistuneesti.
Ei hyvä.
Hänen pitää pysyä tyynenä, koska tuo on Rory McIlroyn surkein lyönti.
14. reiällä Justin Rose pyrkii birdieen.
Todella rohkeaa peliä Justin Roselta. -Hieno ottelu.
11. REIKÄ
Justin Thomas otti sinisen pois taululta.
Keegan Bradley näki sen.
Paransimme asemaamme pikkuhiljaa.
Putit alkoivat upota ja pelaajat juhlivat, mikä oli hienoa.
J.J. Spaun.
Hän voitti reiän ja on noussut kahden tappiosta johtoon.
Täytyi jatkaa painostamista. Ei saanut hellittää.
Muistin Yhdysvaltain avoimen voittoni. Pystyisin samaan nytkin.
J.J. Spaun jatkaa hyvin eilisen myöhäisen nousun jälkeen.
Ben Griffin pyrkii birdieen.
Hän ja Højgaard ovat tasoissa. Griffin onnistuu kaukaa.
Edessäni oli useita otteluja käynnissä. Kuulin kaikkien energian yhtä aikaa.
Ihme tuskin onnistuisi.
Tein vain osuuteni voittaakseni. Muuhun en voinut vaikuttaa.
Mietin, että olisi hullua, jos voittaisimme.
DeChambeau voittaisi tällä reiän, koska Fitzpatrick löi bogeyn.
Tästä saattaa vielä kehkeytyä kunnon Ryder Cup.
Kentällä ei ollut karheikkoa ja viheriöt olivat pehmeät,
joten yhden oli vaikea erottautua muista.
Se näkyi kaksinpeleissä.
Moni ottelu jatkui 18. reiälle.
18. REIKÄ
Justin Rose ja Cameron Young ovat tasoissa. Tämä olisi taas birdie.
Tuo ei ollut linjassa.
Yllätyin, kun hän löi ohi. Sain uskomattoman tilaisuuden.
Youngilla on mahdollisuus päihittää -
yksi Euroopan kaikkien aikojen parhaista ja voittaa ottelu.
Mielessä oli kaksi eri asiaa.
Toisaalta pohdin, miten suorittaisin putin hyvin.
Mietin myös, että voin lyödä Justin Rosen 18. reiällä Ryder Cupissa New Yorkissa.
Cameron Youngin ympyrä sulkeutuu.
Se on antanut toivoa koko USA:n joukkueelle.
18. REIKÄ
18. reiällä Justin Thomas on oikealla karheikossa.
Justin Thomas!
Se on yhä epätodennäköistä, mutta Yhdysvallat yrittää tehdä -
Ryder Cupin historian ylivoimaisesti suurimman finaalipäivän nousun.
Tämä Fitzpatrickin par-lyönti kahden metrin päästä -
säilyttäisi johtoaseman.
DeChambeau tasoitti tilanteen, kun jäljellä on yksi reikä.
Ihan kuin hän voisi nostaa vaikka talon ilmaan.
18. REIKÄ
18. reiällä.
Fleetwood antoi JT:lle mahdollisuuden voittaa.
Kaksi tärkeää birdie-puttia amerikkalaisilta 18. reiällä.
Ehkä mahdottomasta alkaa tulla mahdollista.
15. reiällä Xander Schauffele voittaa neljällä, kun jäljellä on kolme.
Hän päihittää Rahmin.
Yhtäkkiä amerikkalaiset nujertavat Euroopan parhaat.
Kävi miten kävi,
Keegan on varmasti tyytyväinen tämän päivän tapahtumiin.
Saimme jatkuvasti kannustusta.
Sanoin pelaajille: "Yleisö on mukana. Jatkakaa painostusta."
14. REIKÄ
Russell Henley puttaa hyvin. -Hän johtaa kahdella.
Kun hävisin 13. ja 14. reiän, minä mietin:
"Tästä voi tulla kaikkien aikojen katastrofi."
Yhtäkkiä tuntui, että pääsimme kunnolla vauhtiin.
Käsittämätön lopputulos alkoi hiipiä mieleen.
17. reiällä Scheffler yrittää säilyttää johtoasemansa.
Scheffler on vielä ilman voittoa ja toivoo voittavansa vihdoin sunnuntaina.
15. REIKÄ
J.J. Spaun upottaa pallon. USA:n menestys on tarttuvaa.
Tilanne on nyt kääntynyt ja amerikkalaiset upottavat tärkeät putit.
Silloin katsoin vihdoin pistetaulua ja näin paljon punaista. Se oli menoa.
17. REIKÄ
17. reiällä Cantlayn on pakko onnistua, jotta ottelu Åbergia vastaan jatkuisi.
Patty Ice ei onnistu tällä kertaa.
Eurooppa on voiton partaalla.
Turnaus voi ratketa nyt.
Jos Bryson DeChambeaun putti epäonnistuu, Eurooppa säilyttää pokaalin.
DeChambeau kuitenkin estää Euroopan voiton vielä hetken.
Hieno suoritus. Bryson oli viisi tappiolla seitsemän reiän jälkeen -
mutta sai puolikkaan pisteen Fitzpatrickia vastaan.
Eurooppa on nyt puolen pisteen päässä voitosta,
kun tilanne on 13,5–8,5.
Fitz sai puolikkaan pisteen. Enää puolikas oli jäljellä.
Tulostaululla kaikki ottelut olivat tiukkoja.
15. reiällä Shane Lowry on kaksi tappiolla Russell Henleyä vastaan.
Olipa hieno lyönti.
Melkoiset kolme Lowrylta. Hän puolitti tappiomäärän.
18. REIKÄ
18. reiällä maailman ykkönen päihitti kakkosen.
Scottie Scheffler voitti yhdellä.
USA:n on silti pakko voittaa loputkin ottelut.
17. REIKÄ
17. reiällä -
J.J. Spaun tarvitsee vain kaksi puttia voittaakseen ottelun Sepp Strakaa vastaan.
Tämä riittää J.J. Spaunille.
Menoksi! -Hänet nähdään vielä Ryder Cupissa.
JT, Cam ja Pat katsoivat otteluani viheriön reunalta,
ja kaikki ryntäsivät viheriölle kuin olisin tehnyt voittomaalin.
En ole ennen kokenut sellaista golfkentällä.
USA:n toivo elää. Tarvitaan täysi piste -
kaikista neljästä ottelusta.
Eurooppa säilyttää pokaalin, jos Lowry voittaa tämän reiän.
Shane Lowry!
Sanoin mailapojalleni: "Tästä voi tulla elämäni hienoimpia saavutuksia."
Sanoin sen hänelle.
Uskon, että sen sanominen ja tilanteen tiedostaminen auttoi minua.
Kun hermoilee, se pitää saada sanottua ja siitä pitää puhua.
Russell lyö ensin.
USA:n pitää voittaa loput. Yksikään ottelu ei saa päättyä tasan.
Hoidamme tämän. -On pakko.
Hurjaa, että he pelasivat itselleen mahdollisuuden voittoon.
Tällä voittaisi ottelun.
Henley avaa oven, ja Lowry yrittää hyödyntää tilaisuuden.
Tällä Lowryn putilla ottelu päättyisi tasapeliin.
Hullua, mitä päässä liikkuu sellaisina hetkinä.
On vain yksi Shane Lowry!
18. reiän yleisö on aivan viheriön reunalla.
Amerikkalaiset pelaajat vaimoineen hyppivät ympäriinsä.
Lowrylla on tilaisuus. Tämä on sinun hetkesi, Shane.
Hän voi säilyttää pokaalin Euroopan hallussa tällä yhdellä putilla.
Tuskin enää koskaan koen yhtä suuria paineita.
Shane Lowry onnistui!
Tämä on Euroopan suurimpia yllätysvoittoja USA:ssa.
14 pistettä. Se onnistui, hitto vie.
Shane Lowry, näytät epäuskoiselta. Kerro meille kaikki.
Olen onnekas, kun olen saanut kokea mahtavia asioita tässä pelissä.
Nuo olivat elämäni rankimmat pari tuntia.
Uskomatonta, että se putti upposi. Mietin vain, että tässä se nyt on.
Ryder Cup merkitsee minulle kaikkea.
Pelipari!
Olet oikea peto.
Se ei edes ollut iloa vaan helpotusta. Koko tuuletus oli pelkkää helpotusta.
Ryder Cup on minulle oikeasti kaikki kaikessa.
Arvostan sinua, veli.
Eihän se ole sama, mutta…
Sellaista sattuu. Aina ei onnistu.
Olen kiitollinen, kun sain kokea tämän Ryder Cupin.
Oli mahtavaa taistella osana joukkuetta ja nähdä jokaisen pelaajan intohimo.
Se oli lähellä.
Vaikkei oikeastaan saisi, minä karkasin joukkueelta hetkeksi.
Menin perheiden luo, missä…
vietin noin 20 minuuttia -
perheeni ja Danan isän kanssa ja nautin hetkestä. Se oli siistiä.
Onnittelin Lukea ja kerroin, miten uskomatonta oli -
nähdä hänen joukkueensa pelaavan niin korkealla tasolla.
Mielestäni Luke on kaikkien aikojen paras Euroopan Ryder Cup -kapteeni.
Urheilussa saa joskus kritiikkiä jälkeenpäin.
Olisiko jotain pitänyt tehdä toisin?
Enpä usko. He pelasivat meitä paremmin ja ansaitsivat voiton.
En ikinä pääse tästä yli. Niin se vain on.
Saat potkut aamulla!
Olen henkisesti todella väsynyt tämän takia.
Yritän unohtaa tämän, mutta se on mahdotonta.
Olen oivaltanut, että minun pitää vain keksiä keino elää tämän kanssa.
Hyvä, Keegan!
Luke, olet Tony Jacklinin lisäksi ainoa Euroopan Ryder Cup -kapteeni,
jolla on sekä koti- että vierasvoitto. Mitä tämä voitto merkitsee joukkueellenne?
Nämä olivat elämäni stressaavimmat 12 tuntia.
Ylistän amerikkalaisia ja Keegania kapteenina.
Tämä merkitsee paljon minulle ja joukkueelle.
Olen ylpeä näistä miehistä heidän kokemansa jälkeen.
Heistä puhutaan ja heidät muistetaan vielä sukupolvien ajan.
Kengät pois, jos olet voittaja!
Mahtava tunne.
Tänään oli pitkään jännät paikat, mutta pojat raatoivat loppuun asti.
Se oli mahtavaa. Olen iloinen kaikkien puolesta.
Kengät pois, jos olet voittaja!
Vielä kaksi vuotta!
Tappio oli rankka, muttemme antaneet periksi.
Emme luovuttaneet vaan annoimme kaikkemme sunnuntaina.
Taistelimme maamme, Keeganin ja toistemme puolesta, mikä näkyi.
Viikon loppuun mennessä olimme luoneet uuden siteen.
Oli mahtavaa tulla hyväksytyksi tähän porukkaan heidän vertaisenaan.
Tämä on urani kohokohtia.
Se oli uskomaton viikko.
Haluaisin hypätä kaksi vuotta eteenpäin ja yrittää päihittää saman joukkueen.
Olen ikuisesti kiitollinen tästä ryhmästä. Tämä on outo juttu.
Sydäntä lähellä on sellainen asia, joka loppui ikävästi.
Mietin vain kaikkea, mitä koimme yhdessä,
kuten päiviä ennen turnausta ja yhteisiä illallisia.
Haluaisin voittaa yhden Ryder Cupin ennen kuin lopetan.
Keegan ei olisi voinut olla parempi kapteeni.
Hän teki kaiken suurella intohimolla.
Kaikkien mielestä kokemus oli uskomattoman hieno.
Harmi, ettemme saaneet hänelle voittoa.
Toivottavasti tämä Ryder Cup muistetaan sunnuntain taistelustamme.
Keegan on ollut loistava. Hän on tukenut meitä äänekkäästi.
Hän inspiroi meitä kunnon johtajan tavoin.
Keegan on mahtava. Hän teki hienoa työtä.
Tilanne oli hänelle vaikea, mutta hän pärjäsi uskomattoman hyvin.
Hän oli täydellinen kapteeni. En olisi voinut toivoa enempää.
Olisi ilo pelata vielä hänen johdollaan.
Tämä voitto merkitsee paljon Euroopan joukkueelle.
Olemme hyvin tietoisia tämän saavutuksen tärkeydestä.
Tuntui lähes epätodelliselta, että onnistuimme.
Joukkueena juhliminen on ainutlaatuista.
Halusin, että päivä jatkuisi mahdollisimman pitkään.
Tämä Euroopan voitto on historiallinen.
Tämä oli ensimmäinen vierasvoitto Medinah'n jälkeen.
Vasta toista kertaa Ryder Cup -kapteeni on voittanut kaksi peräkkäin.
Tuntuu kuin näkisin unta, kun joku sanoo, että olen kaikkien aikojen paras kapteeni.
Löysin tavallaan kutsumukseni.
Kapteenina saan paljon kiitosta,
mutta onnekseni olen vain pieni osa suurta joukkoa,
joka välittää Ryder Cupista.
Tämä on ollut siunaus.
Minun tehtäväni on painaa opit ja historia pelaajien mieleen,
jotta he kokisivat pelaavansa itseään suuremman asian puolesta.
Tekisitkö sen uudestaan?
Tekstitys: Kaisa Innes